**สรุปการบรรยาย วิชา หลักกฎหมายระหว่างประเทศแผนกคดีบุคคล**

**บรรยายโดย รองศาสตราจารย์พันธุ์ทิพย์ กาญจนะจิตรา สายสุนทร**

**วันอังคารที่ 23 กุมภาพันธ์ ๒๕๕๙ เวลา 09.00 – ๑6.๐๐ นาฬิกา**

**ณ ห้องประชุมชั้น 2 อาคารกษาปณ์ สำนักงานเลขาธิการสภาผู้แทนราษฎร ถนนประดิพัทธ์**

**ความหมายกฎหมายระหว่างประเทศแผนกคดีบุคคล**

กฎหมายระหว่างประเทศคดีบุคคลเป็นกฎหมายที่ใช้บังคับต่อนิติสัมพันธ์ของเอกชนที่มีลักษณะระหว่างประเทศ รวมตลอดถึงกฎเกณฑ์ที่กำหนดสิทธิและหน้าที่ของคนต่างด้าวในดินแดนของรัฐอีกรัฐหนึ่ง

**บ่อเกิดของกฎหมาย (Sources of Law) ของกฎหมายระหว่างประเทศแผนกคดีบุคคล**

**1. บ่อเกิดตามกฎหมายระหว่างประเทศ**

- สนธิสัญญาระหว่างประเทศ

- จารีตประเพณีระหว่างประเทศ

- แนวคำตัดสินของศาลและความเห็นนักกฎหมายระหว่างประเทศ

**2. บ่อเกิดตามกฎหมายภายใน**

- กฎหมายลายลักษณ์อักษร

- คำพิพากษาของศาลภายในประเทศ

**ลักษณะระหว่างประเทศ (Internationality)** : เป็นลักษณะที่เกี่ยวกับรัฐมากกว่าหนึ่งรัฐ

**1. ลักษณะระหว่างประเทศแบบแท้ (Real Character)**

เป็นนิติสัมพันธ์ที่จะไม่มีการเปลี่ยนแปลงเลยไม่ว่ารัฐใดจะเป็นผู้พิจารณานิติสัมพันธ์ดังกล่าว  
ก็ตาม เนื่องจากองค์ประกอบระหว่างประเทศจะเกาะติดอยู่ในองค์ประกอบของนิติสัมพันธ์ คือ ประธานแห่งนิติสัมพันธ์ ตัวนิติสัมพันธ์ หรือวัตถุแห่งนิติสัมพันธ์ เช่น

1) ฝ่ายในนิติสัมพันธ์มีสัญชาติของรัฐต่างประเทศ

2) ฝ่ายในนิติสัมพันธ์มีภูมิลำเนาอยู่ในรัฐต่างประเทศ

3) นิติสัมพันธ์เกิดในรัฐต่างประเทศ

4) นิติสัมพันธ์มีผลในรัฐต่างประเทศ

5) วัตถุแห่งนิติสัมพันธ์ตั้งอยู่ในรัฐต่างประเทศ

**2. ลักษณะระหว่างประเทศแบบเทียม (Artificial Character)**

เป็นนิติสัมพันธ์ที่มีลักษณะภายใน แต่อาจกลายเป็นนิติสัมพันธ์ที่มีลักษณะระหว่างประเทศได้ หากนิติสัมพันธ์ดังกล่าวไปปรากฏอยู่ในการพิจารณาของรัฐต่างประเทศ เช่น

1) ฝ่ายในนิติสัมพันธ์มีสัญชาติของรัฐไทย

2) ฝ่ายของนิติสัมพันธ์มีภูมิลำเนาในรัฐไทย

3) นิติสัมพันธ์เกิดขึ้นในรัฐไทย

4) นิติสัมพันธ์มีผลในรัฐไทย

5) วัตถุแห่งนิติสัมพันธ์ตั้งอยู่ในรัฐไทย

**ผู้ทรงสิทธิในกฎหมายระหว่างประเทศแผนกคดีบุคคลภายใต้หลักกฎหมายระหว่างประเทศ**

1. รัฐ
2. องค์การระหว่างประเทศ
3. ปัจเจกชน

* บุคคลธรรมดา
* นิติบุคคลตามกฎหมายเอกชน
* บรรษัทข้ามชาติ

**กฎหมายที่นานารัฐบนโลกใช้นิยามและจำแนกสิทธิบุคคลธรรมดาในสถานการณ์ทั่วไป**

1. เพื่อรับรองและคุ้มครองสถานะบุคคลตามธรรมชาติ (ความเป็นมนุษย์) ให้แก่เอกชน เช่น

- กฎหมายแพ่ง มนุษย์ทุกคนย่อมเป็นบุคคลตามกฎหมายเอกชน

- กฎหมายอาญา ห้ามฆ่าคนตาย ห้ามทำร้ายร่างกาย ห้ามกักขังหน่วงเหนี่ยวเสรีภาพ

2. เพื่อกำหนดหน้าที่ของรัฐในการรับรองสถานะบุคคลตามกฎหมายมหาชนให้แก่เอกชน เช่น

- กฎหมายการทะเบียนราษฎร

- กฎหมายสัญชาติ

- กฎหมายคนเข้าเมือง

**การนิยามบุคคลธรรมดาโดยวิชานิติศาสตร์สากล**

1. โดยจุดเกาะเกี่ยวของรัฐ

* มีจุดเกาะเกี่ยวกับรัฐไทย
* มีจุดเกาะเกี่ยวกับรัฐต่างประเทศ

2. โดยสิทธิในสถานะบุคคลตามกฎหมาย

* โดยสิทธิในสถานะบุคคลตามกฎหมายแพ่ง
* โดยสิทธิในสถานะบุคคลตามกฎหมายการทะเบียนราษฎร
* โดยสิทธิในสถานะบุคคลตามกฎหมายสัญชาติ
* โดยสิทธิในสถานะบุคคลตามกฎหมายคนเข้าเมือง

**สถานะของรัฐอธิปไตย (Sovereign State)**

1. รัฐเจ้าของดินแดน (Territorial State) : รัฐที่มีอำนาจอธิปไตยเหนือบุคคล

2. รัฐเจ้าของตัวบุคคล (Personal State) : รัฐที่มีอำนาจอธิปไตยเหนือดินแดน

**การจำแนกรัฐเจ้าของตัวบุคคล (Personal State)**

1. รัฐเจ้าของสัญชาติ (State of Nationality)

2. รัฐเจ้าของภูมิลำเนา (State of Domicile)

**การจำแนกรัฐเจ้าของตัวบุคคล (Personal State)**

1. รัฐเจ้าของภูมิลำเนาตามกฎหมายเอกชน (State of Private Domicile)

2. รัฐเจ้าของภูมิลำเนาตามกฎหมายมหาชน (State of Public Domicile)

**การกำหนดจุดเกาะเกี่ยวกับระหว่างรัฐกับเอกชน**

**1. จุดเกาะเกี่ยวกับระหว่างรัฐและบุคคล**

**1.1 มีจุดเกาะเกี่ยวกับรัฐไทย**

1) โดยการเกิด

หลักบุคคล

- บุพการีเป็นคนสัญชาติไทย

- บุพการีมีสิทธิอาศัยถาวรในประเทศไทย

- บุพการีเป็นคนเกิดในประเทศไทย

หลักดินแดน

- เกิดในประเทศไทย

2) ภายหลังการเกิด

หลักบุคคล

- คู่สมรสได้สถานะคนสัญชาติไทย

- บุพการีได้สถานะคนสัญชาติไทย

หลักดินแดน

- อาศัยอยู่ในประเทศไทย

- ทำคุณประโยชน์ให้แก่ประเทศไทย

- ดินแดนที่อาศัยอยู่เป็นของประเทศไทย

**1.2 มีจุดเกาะเกี่ยวกับรัฐต่างประเทศ**

โดยการเกิด

หลักบุคคล

- บุพการีเป็นคนสัญชาติต่างประเทศ

- บุพการีมีสิทธิอาศัยถาวรในต่างประเทศ

- บุพการีเป็นคนเกิดในต่างประเทศ

หลักดินแดน

- เกิดในต่างประเทศ

ภายหลังการเกิด

หลักบุคคล

- คู่สมรสได้สถานะคนสัญชาติของรัฐต่างประเทศ

- บุพการีได้สถานะคนสัญชาติของรัฐต่างประเทศ

หลักดินแดน

- อาศัยอยู่ในดินแดนของรัฐต่างประเทศ

- ทำคุณประโยชน์ให้แก่รัฐต่างประเทศ

- ดินแดนที่อาศัยอยู่เป็นของรัฐต่างประเทศ

**2. จุดเกาะเกี่ยวกับระหว่างรัฐและนิติสัมพันธ์**

- รัฐเจ้าของดินแดนที่เกิดนิติสัมพันธ์ : รัฐที่มีอำนาจอธิปไตยเหนือถิ่นที่เกิดนิติสัมพันธ์

- รัฐเจ้าของดินแดนที่นิติสัมพันธ์มีผล : รัฐที่มีอำนาจอธิปไตยเหนือถิ่นที่นิติสัมพันธ์มีผล

**3. จุดเกาะเกี่ยวระหว่างรัฐและวัตถุแห่งนิติสัมพันธ์ (ทรัพย์)**

- รัฐเจ้าของดินแดนอันเป็นที่ตั้งของทรัพย์สิน : รัฐที่มีอำนาจอธิปไตยเหนือถิ่นที่ทรัพย์สินตั้งอยู่

- รัฐเจ้าของตัวบุคคลของผู้ทรงสิทธิเหนือทรัพย์สิน : รัฐที่มีอำนาจอธิปไตยเหนือบุคคลที่มีสิทธิเหนือทรัพย์สิน

**การจำแนกสถานะบุคคลตามกฎหมายเอกชน**

1. บุคคลธรรมดา

1.1 จำแนกตามอายุ

- ผู้เยาว์

- บุคคลบรรลุนิติภาวะ

1.2 จำแนกตามความสามารถ

- มีความสามารถ

- เสมือนไร้ความสามารถ

- ไร้ความสามารถ

2. นิติบุคคล

**การจำแนกสถานะบุคคลตามกฎหมายการทะเบียนราษฎร**

**1. คนมีรัฐ (State Persons)** คือ คนที่ได้รับการยอมรับในทะเบียนราษฎรของประเทศใดประเทศหนึ่งบนโลกเป็นอย่างน้อย

1.1 คนที่มีสิทธิอาศัยในไทย

- คนในทะเบียนบ้าน

1.2 คนที่ไม่มีสิทธิอาศัยในไทย

- คนในทะเบียนประวัติตามกฎหมายทะเบียนราษฎร

**2. คนไร้รัฐ (Stateless Persons)** คือ คนที่ไม่ได้รับการยอมรับจากรัฐใดบนโลกสถานะราษฎร (civilian) หรือ พลเมือง (citizen) จึงไร้รัฐเจ้าของตัวบุคคล (Lack of Personal State) ซึ่งอาจจำแนกคนดังกล่าวได้ 2 ประเภท คือ

2.1 คนไร้รัฐที่มีสัญชาติไทย เป็นคนที่มีข้อเท็จจริงฟังไม่ได้ว่า เป็นคนสัญชาติของรัฐอื่นใด แต่กลับฟังได้ว่า เป็นคนสัญชาติไทย แต่ยังไม่ได้รับการบันทึกในทะเบียนราษฎรของรัฐไทย ในสถานะคนสัญชาติไทยหรือรัฐอื่นใดบนโลก

2.2 คนไร้รัฐที่ไม่มีสัญชาติไทย เป็นคนที่มีข้อเท็จจริงฟังไม่ได้ว่า เป็นคนสัญชาติของรัฐใดเลย หมายเหตุ คนไร้รัฐย่อมมีสถานะเป็นคนไร้สัญชาติเสมอ

**3. คนมีหลายรัฐ** คือ คนที่ได้รับการยอมรับในทะเบียนราษฎรของหลายประเทศในโลก

**การจำแนกสถานะบุคคลตามกฎหมายสัญชาติ**

**1. คนมีสัญชาติ (National People)** คือ คนที่ได้รับการยอมรับในสถานะคนสัญชาติในทะเบียนราษฎรของรัฐ

1.1 คนมีสัญชาติเดียว

- คนที่มีสัญชาติรัฐไทย

- คนต่างด้าว : คนที่มีสัญชาติของรัฐต่างประเทศ

1.2 คนหลายสัญชาติ

**2. คนไร้สัญชาติ (Nationality-less People)** คือ คนที่ไม่ได้รับการยอมรับในสถานะคนสัญชาติในทะเบียนราษฎรของประเทศใดเลยบนโลก

**2.1 คนไร้สัญชาติโดยข้อเท็จจริง** คือ คนที่มีข้อเท็จจริงที่ฟังไม่ได้ว่าเป็นคนสัญชาติของรัฐอื่นใด แต่กลับฟังได้ว่าเป็นคนสัญชาติไทย แต่ยังไม่ได้รับการบันทึกในทะเบียนราษฎรของรัฐไทย ในสถานะคนสัญชาติไทย เกิดขึ้นได้ใน ๒ ลักษณะ คือ

1) กรณีที่เกิดขึ้นจากบุคคลไม่ทราบข้อเท็จจริงของตน ทำให้ไม่อาจพิสูจน์ความเกาะเกี่ยวกับรัฐและกำหนดสัญชาติได้ จึงตกเป็นคนไร้สัญชาติ

2) กรณีที่แม้บุคคลนั้นเชื่อว่าและอ้างว่า ตนมีข้อเท็จจริงที่ทำให้ได้สัญชาติไทย แต่เจ้าหน้าที่ของรัฐไทยเองปฏิเสธที่จะเชื่อในข้อเท็จจริงที่บุคคลกล่าวอ้าง

**2.2 คนไร้สัญชาติโดยข้อกฎหมาย** คือ โดยข้อเท็จจริงแห่งตัวบุคคลนั้น ไม่ปรากฏว่า มีกฎหมายของประเทศใดยอมรับให้สัญชาติแก่บุคคลนี้ ผลที่เกิดขึ้น ก็คือ บุคคลไม่มีสัญชาติไทยและสัญชาติของประเทศอื่นใดในโลก เกิดขึ้นได้ใน ๒ ลักษณะ คือ

1) ความไร้สัญชาติที่เกิดแก่บุคคลที่เกิดในประเทศไทยจากบุพการีที่เกิดนอกประเทศไทย

2) ความไร้สัญชาติที่เกิดแก่บุคคลที่เกิดนอกประเทศไทยจากบุพการีที่เกิดนอกประเทศไทย

หมายเหตุ คนไร้สัญชาติอาจมีสถานะเป็นคนมีรัฐหรือคนไร้รัฐก็ได้

**การจำแนกสถานะบุคคลตามกฎหมายตามกฎหมายคนเข้าเมือง**

**1. คนเข้าเมืองโดยข้อเท็จจริง**

1.1คนเข้าเมืองถูกกฎหมาย

1) อาศัยถูก

- ชั่วคราว

- ถาวร

1.2 คนเข้าเมืองผิดกฎหมาย

1) อาศัยถูก

- ชั่วคราว

2) อาศัยผิด

- ส่งกลับ

- รอการส่งกลับ

**2. คนต่างด้าวที่เกิดในไทย** แต่ถูกถือเป็นคนต่างด้าว ทำให้เป็นคนเข้าเมืองผิดกฎหมาย เว้นแต่จะไปร้องขออนุญาตเข้าเมือง

**3. คนสัญชาติไทยที่ไม่มีเอกสารแสดงสิทธิในสัญชาติไทย** จึงถูกถือเป็นคนต่างด้าวเข้าเมืองผิดกฎหมาย จนกว่าจะพิสูจน์สัญชาติไทยได้

**การจำแนกประเภทของคนต่างด้าว (Alien)**

1. คนที่ไม่มีสัญชาติไทยโดยข้อเท็จจริง

2. คนที่มีสัญชาติไทยแต่ถูกถือเป็นคนต่างชาติ